Document ID: 31991R1382

Uredba Sveta (ES) št. 1382/91
z dne 21. maja 1991
o predložitvi podatkov o iztovoru ribiških proizvodov v državah članicah
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti, zlasti člena 43 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2]
ker bi se z obstojem usklajenih statističnih podatkov Skupnosti o skupnem iztovoru ribiških proizvodov povečalo zlasti obvladovanje trga teh proizvodov, kot je predvideno v Uredbi Sveta (EGS) 3796/81 z dne 29. decembra 1981 o skupni ureditvi trga za ribiške proizvode [3], kakor je bila nazadnje spremenjena z Uredbo (EGS) št. 2886/89 [4],
SPREJEL NASLEDNJO UREDBO:
Člen 1
Vsaka država članica predloži Komisiji podatke o količini in povprečni ceni ribiških proizvodov, ki jih vsako koledarsko leto v tej državi članici iztovorijo ribiška plovila Skupnosti.
V tej uredbi pomeni iztovor ribiških proizvodov:
- proizvode, ki jih raztovorijo ribiška plovila ali druge komponente ribiške flote,
- proizvode, ki jih raztovorijo plovila držav članic v pristaniščih držav nečlanic Skupnosti in so vključeni v dokumentu T2M Uredbe Komisije (EGS) št. 137/79 [5],
- proizvode, ki se pretovorijo na plovila tretjih držav iz plovil držav članic Skupnosti in drugih komponent ribiške flote Skupnosti znotraj ozemlja te države članice.
Države članice zagotovijo, da bodo podatki vključevali celotni iztovor ribiških proizvodov, naštetih v Prilogi I, v tistem mesecu, razen pri odstopanjih in izključitvah, odobrenih po členu 5(4) in (6). Vendar pa se lahko tehnike vzorčenja uporabijo za ocenitev do 10 % preračunano na maso ribiških proizvodov, iztovorjenih v tistem mesecu. O teh tehnikah vzorčenja se poroča po določbah iz člena 5(1) in (2).
Člen 2
Podatki iz člena 1 se predložijo Komisiji v šestih mesecih od konca zajetega meseca.
Člen 3
1. Ribiški proizvodi, za katere se po členu 1 zahteva predložitev podatkov, so našteti v Prilogi I. Vendar pa lahko države članice predložijo podatke za dodatne individualno opredeljene ribiške proizvode.
V državah članicah pri predložitvi podatkov za manj pomembne proizvode le-teh ni potrebno opredeliti individualno, temveč so lahko vključeni v zbirni postavki pod pogojem, da tisti mesec masa tako evidentiranih proizvodov ne presega 10 % preračunano na maso skupnega iztovora v državi članici.
2. Opredelitve, ki se uporabijo za enote mase in povprečno ceno, namembni kraj in predstavitev proizvodov, so podane v Prilogi II.
3. Seznam proizvodov v Prilogi I in opredelitve v Prilogi II se lahko spremenijo skladno s postopkom, predpisanim v členu 6.
Člen 4
1. Države članice Komisiji predložijo podatke iz člena 1 in 2 v obliki, prikazani v Prilogi III.
2. Podatke se lahko predloži na magnetnem nosilcu zapisa, o formatu take predložitve se med seboj dogovorijo države članice in Komisija.
Člen 5
1. V 12 mesecih od začetka veljavnosti te uredbe države članice predložijo Komisiji poročilo z opisom o tem, kako so izvedeni podatki o iztovoru in opišejo reprezentativnost ter zanesljivost teh podatkov. V sodelovanju z državami članicami pripravi Komisija povzetek teh poročil.
2. Države članice obvestijo Komisijo o vseh spremembah informacij iz odstavka 1 v treh mesecih od njihove uvedbe.
3. V primeru, da metodološka poročila iz odstavka 1 izkažejo, da države članice ne morejo takoj izpolniti zahtev te uredbe in da so potrebne spremembe v postopkih raziskave ter metodologiji, lahko Komisija v sodelovanju z zadevno državo članico določi prehodno obdobje do največ treh let od datuma začetka veljavnosti te uredbe. V tem času je treba uresničiti program te uredbe; v prehodnem obdobju se lahko za največ tri leta dogovori za začasna odstopanja, na podlagi katerih je država članica oproščena izpolnjevanja določb iz te uredbe. Komisija obvesti države članice o odstopanjih, pri čemer uporabi postopek, predpisan v členu 7.
4. V primerih, kjer bi vključitev določenega sektorja ribištva države članice povzročila težave nacionalnim organom, nesorazmerne s pomembnostjo tega področja, se lahko odobri odstopanje, skladno s postopkom, predpisanim v členu 6, pri čemer lahko država članica iz predložitve nacionalnih podatkov izključi podatke za to področje.
5. Odstopanja, ki se odobrijo skladno z odstavkom 4, veljajo za največ tri leta, to obdobje pa se lahko podaljša za nadaljnja tri leta. Pri predložitvi zahteve za podaljšanje posredujejo države članice Komisiji rezultate vzorčne raziskave, pri čemer pokažejo na težave, s katerimi so se srečale pri uporabi uredbe za skupni iztovor tiste države članice. Zahteve so potem predmet postopka, določenega v členu 6.
6. Na podlagi utemeljene zahteve, ki jo država članica naslovi na Komisijo v 12 mesecih od začetka veljavnosti te uredbe, so lahko podatki o iztovoru v majhnih pristaniščih izključeni iz nacionalne predložitve podatkov pod pogoji, navedenimi v nadaljevanju.
Izločitev se odobri, če bi predložitev zahtevanih podatkov za nacionalne organe povzročila težave, nesorazmerne s pomembnostjo celotnega iztovora, in če se ustrezni iztovorjeni proizvodi tržijo samo lokalno. Zadevni seznam vseh pristanišč se pripravi za vsako ustrezno državo članico, skladno s postopkom, predpisanim v členu 6.
Od začetka veljavnosti te uredbe bodo zadevne države članice vsaka tri leta predložile Komisiji poročilo, z vsemi pomembnimi informacijami, da bi dovolile Stalnemu odboru za kmetijsko statistiko, ustanovljenem z Odločbo (EGS) 72/279 [6], da preuči in, če je potrebno, skladno s postopkom, predpisanim v členu 6, ponovno pregleda merila in sezname, omenjene v drugem pododstavku,.
7. Pristojna delovna skupina Odbora za kmetijsko statistiko enkrat letno preuči metodološka poročila, prehodne dogovore, razpoložljivost podatkov, zanesljivost podatkov ter druge pomembne zadeve v zvezi z uporabo te uredbe.
Člen 6
1. Kjer je treba uporabiti postopek, predpisan v tem členu, predloži predsednik na lastno pobudo ali na zahtevo predstavnika države članice zadevo Stalnemu odboru za kmetijsko statistiko, v nadaljevanju "Odboru".
2. Predstavnik Komisije predloži Odboru osnutek ukrepov v sprejem. Odbor poda svoje mnenje o osnutku v roku, ki ga lahko predpiše predsednik glede na nujnost zadeve. O mnenju se odloča z večino, predpisano v členu 148(2) Pogodbe EGS v primeru odločitev, ki jih mora Svet sprejeti na predlog Komisije. Glasovi predstavnikov držav članic v Odboru se ponderirajo na način, ki je opisan v istem členu. Predsednik ne glasuje.
3. (a) Komisija sprejme predvidene ukrepe, če so skladni z mnenjem Odbora.
(b) Če predvideni ukrepi niso skladni z mnenjem Odbora ali če mnenje sploh ni bilo podano, Komisija Svetu nemudoma predloži predlog o ukrepih, ki naj se sprejmejo. Svet odloča s kvalificirano večino.
Če Svet ob izteku treh mesecev po prejemu predloga ne ukrepa, predlagane ukrepe sprejme Komisija.
Člen 7
Ta uredba začne veljati dan po objavi v Uradnem listu Evropskih skupnosti.
Uporablja se od 1. januarja 1992.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 21. maja 1991

Labels: 18
19
6